Monkwearmouth Railway Bridge

Monkwearmouth Railway Bridge je oblúkový železničný most v severoanglickom meste Sunderland preklenujúci rieku Wear. Most bol postavený ako súčasť Monkwearmouth Junction Line, železničnej trate spájajúcej Brandling Junction Railway a Durham & Sunderland Railway. Autorom mosta bol Thomas Elliot Harrison a spolu s celou traťou bol otvorený v roku 1879. Po dokončení sa stal prvým železničným mostom na rieke Wear. V súčasnosti je most využívaný zelenou linkou Newcastleského metra (od roku 2002) a nachádza sa medzi stanicami St Peter's na severnej strane a Sunderland na južnej strane. Mostom prechádza aj železničná trať Durham Coast Line. Hlavné oblúkové rozpätie má dĺžku 91,4 m a bočné tehlové rozpätia sú 7,6 m dlhé. Mostovka sa nachádza 26 m nad hladinou rieky Wear. Hneď vedľa mosta Monkwearmouth Railway Bridge sa nachádza cestný most Wearmouth Bridge. Referencie Iné projekty Commons ponúka multimediálne súbory na tému Monkwearmouth Railway Bridge